केंद्रीय मंत्री प्रहलाद पटेल के भतीजे का निधन, ब्रेन हेमरेज से हुई मौत
Breaking News Headlines Today, Pictures, Videos and More From Dainik Bhaskar (दैनिक भास्कर) ,बीते दिनों दुबई से दिल्ली आ रही एअर-इंडिया की फ्लाइट में पायलट ने अपनी महिला दोस्त को कॉकपिट में बिठाया था। इस मामले में डायरेक्टोरेट जनरल ऑफ सिविल एविएशन (DGCA) ने एअर इंडिया के CEO को शो-कॉज नोटिस भेजा
मध्य प्रदेश के नरसिंहपुर से बीजेपी के विधायक जालम सिंह पटेल के बेटे मणि नागेंद्र उर्फ मोनू पटेल का रविवार को ब्रेन हेमरेज से निधन हो गया। वे केंद्रीय मंत्री प्रहलाद पटेल के भतीजे थे। सूत्रों के मुताबिक दोपहर 1 बजे मोनू गोटेगांव के अपने घर के कमरे में गए थे। उसके बाद शाम 6 बजे तक जब उनका कमरा नहीं खुला, तो परिजन ने जाकर देखा। बताया जा रहा है कि मोनू बिस्तर पर उल्टे पड़े मिले। अस्पताल ले जाने पर डाक्टरों ने मोनू को मृत घोषित कर दिया। डॉक्टरों ने ब्रेन हेमरेज से मौत की पुष्टि की है। पढ़ें पूरी खबर...
आज की अन्य प्रमुख खबरें...
अमेरिका के फ्लोरिडा में टारनेडो, तेज बारिश और हवाओं से कारें पलटीं, घरों को नुकसान
अमेरिका में फ्लोरिडा के पाम बीच गार्डन में शनिवार को एक शक्तिशाली टारनेडो (बवंडर) आया। इससे राज्य में जोरदार बारिश हुई और तेज हवाएं चलीं। कई कारें पलट गईं, घरों को नुकसान पहुंचा और पेड़ उखड़ गए। यामी में राष्ट्रीय मौसम केंद्र ने कहा कि पाम बीच गार्डन्स मेडिकल सेंटर के पास 100 मील प्रति घंटे (160 किलोमीटर प्रति घंटे) की रफ्तार से हवाएं चलीं।
महाराष्ट्र के गढ़चिरौली में पुलिस से मुठभेड़ में तीन ईनामी नक्सली मारे गए, 38 लाख रुपए का इनाम था
महाराष्ट्र में गढ़चिरौली जिले में पुलिस के साथ मुठभेड़ में रविवार को तीन नक्सली मारे गए। मुठभेड़ शाम करीब 6 बजे हुई। मारे गए नक्सलियों पर 38 लाख रुपए का इनाम था। डीआईजी गढ़चिरौली संदीप पाटिल ने बताया कि पुलिस ने नक्सलियों के शव बरामद किए हैं। मुठभेड़ वाली जगह से भारी मात्रा में असलहा भी बरामद किया गया है। इलाके में सर्चिंग ऑपरेशन जारी है।
तेलंगाना के CM ने नए सचिवालय भवन का उद्घाटन किया
तेलंगाना के मुख्यमंत्री के चंद्रशेखर राव ने रविवार को हैदराबाद में 265 फीट ऊंचे और 10.5 लाख वर्ग फीट में बने नए सचिवालय भवन का उद्घाटन किया। यह भवन 28 एकड़ में बना है। इसका नाम डॉक्टर भीमराव अंबेडकर के नाम पर रखा गया है। 
सात्विक साईराज-चिराग शेट्टी ने एशियन बैडमिंटन चैंपियनशिप की मेंस डबल्स कैटेगरी का गोल्ड जीता
सात्विकसाईराज रंकीरेड्डी-चिराग शेट्टी की स्टार जोड़ी ने दुबई में खेली जा रही एशियन बैडमिंटन चैंपियनशिप में डबल्स कैटेगरी में गोल्ड जीत लिया। ये इस टूर्नामेंट में गोल्ड जीतने वाली देश की पहली जोड़ी बन गई है। इस स्टार जोड़ी ने फाइनल में मलेशिया के ओंग यू सिन-तेओ ईओ यी को हराया। इससे पहले सेमीफाइनल मुकबले में भारतीय जोड़ी को वाॅकओवर मिला था।
PoK के दो नागरिक भारतीय क्षेत्र में घुसे, सेना ने पकड़ा, पूछताछ के बाद वापस भेजा
जम्मू-कश्मीर में शनिवार को पाकिस्तान के कब्जे वाले कश्मीर ( PoK) के 2 नागरिक लाइन ऑफ कंट्रोल को पार कर भारतीय इलाके के पुंछ में दाखिल हो गए। तहसीलदार अख्तर अब्बास मीर नायब ने कहा, ने बताया कि इन दोनों को सेना ने गिरफ्तार किया और पूछताछ की। दोनों पिता पुत्र थे। उन्हें आज शाम 6:25 बजे वापस PoK भेज दिया गया है।
अमेरिका के सिएटल में शूटिंग, दो लोगों की मौत, मिसिसिपी की हाउस पार्टी शूटिंग में 2 की मौत 4 स्टूडेंट्स घायल
अमेरिका में सिएटल के एक पार्क में शनिवार रात हुई गोलीबारी में दो लोगों की मौत हो गई और तीसरा घायल हो गया। सिएटल पुलिस ने एक बयान में कहा कि कैल एंडरसन पार्क में रात करीब 10:30 बजे शूटिंग हुई थी। उधर, दक्षिणी मिसिसिपी में एक हाउस पार्टी में गोलीबारी के बाद हाई स्कूल के छह छात्र घायल हो गए। बाद में इनमें से दो की मौत हो गई। गोलीबारी बिलोक्सी से लगभग 29 मील (46 किलोमीटर) पश्चिम में बे सेंट लुइस में शनिवार की रात हुई। पुलिस ने गोलाबारी करने के आरोप में 19 साल के एक युवक के गिरफ्तार किया है।
कोलकाता की बिल्डिंग में आग, कोई हताहत नहीं
कोलकाता के बांगुर इलाके में रविवार शाम एक पांच मंजिला बिल्डिंग में आग लग गई। आग बिल्डिंग के भूतल और पहली मंजिल पर लगी आग से सूखे मेवों की एक दुकान को भारी नुकसान पहुंचा है। हादसे में कोई घायल नहीं हुआ। दमकल की 10 गाड़ियों की मदद से करीब दो घंटे में आग पर काबू पा लिया गया।
अमेरिका के लॉस एंजिल्स में प्लेन क्रैश, 1 की मौत
अमेरिका के लॉस एंजिल्स में छोटा प्लेन क्रैश होने की वजह से एक व्यक्ति की मौत हो गई। घटना भारतीय समयानुसार रविवार सुबह की बताई जा रही है। एयर ट्रैफिक कंट्रोल के मुताबिक पहाड़ी इलाके में प्लेन रडार से बाहर हो गया था।
रिपोर्ट्स के मुताबिक ये लॉस एंजिल्स के सैंटा मोनिका एयरपोर्ट से वैन न्यूस एयरपोर्ट जा रही थी। इसके बाद फायर डिपार्टमेंट को इसका मलबा पहाड़ियों के बीच मिला। इस प्लेन में केवल एक व्यक्ति ही सवार था।
दिल्ली के LG ने CM हाउस की मरम्मत को लेकर मुख्य सचिव से रिपोर्ट मांगी, आतिशी ने पत्र लिखकर कहा- ये कार्रवाई अलोकतांत्रिक
दिल्ली के उपराज्यपाल विनय कुमार सक्सेना ने सीएम आवास की मरम्मत में खर्च हुई रकम पर मुख्य सचिव से रिपोर्ट मांगी थी। पीडब्ल्यूडी मंत्री आतिशी ने एलजी को पत्र लिखकर इस कार्रवाई को असंवैधानिक और अलोकतांत्रिक बताया है। उन्होंने पत्र में लिखा कि एलजी ने जो रिपोर्ट मांगी है वह उपराज्यपाल के कार्यालय के अधिकार क्षेत्र और अधिकार से पूरी तरह से बाहर है।
दिल्ली में 2 साल की बच्चे की ट्रैक्टर के चपेट में आने से मौत, ड्राइवर गिरफ्तार
दिल्ली के भजनपुरा में ट्रैक्टर की चपेट में आने से एक 2 साल के बच्चे की मौत हो गई। पुलिस ने ट्रैक्टर चालक को गिरफ्तार कर लिया है। दिल्ली पुलिस के मुताबिक मामले में आगे की कार्रवाई की जा रही है।
फ्लाइट के कॉकपिट में पायलट ने अपनी महिला दोस्त को बिठाया था, DGCA ने एअर इंडिया को शो-कॉज नोटिस भेजा
बीते दिनों दुबई से दिल्ली आ रही एअर-इंडिया की फ्लाइट में पायलट ने अपनी महिला दोस्त को कॉकपिट में बिठाया था। इस मामले में डायरेक्टोरेट जनरल ऑफ सिविल एविएशन (DGCA) ने एअर इंडिया के CEO को शो-कॉज नोटिस भेजा है। DGCA ने इस मामले की जांच में देरी करने और संबंधित अथॉरिटी को जानकारी न देने के लिए चीफ ऑफ फ्लाइट सेफ्टी को भी नोटिस जारी किया है। पढ़ें पूरी खबर...
दिल्ली में युवक से परेशान होकर लड़की ने सुसाइड करने की कोशिश की
दिल्ली के मालवीय नगर में एक युवक से परेशान होकर 18 साल की लड़की ने आत्महत्या का प्रयास किया। लड़की को तुरंत अस्पताल ले जाया गया जहां इलाज के बाद उसे छुट्टी दे दी गई। लड़की ने अपने कॉलेज के एक साथी के खिलाफ उत्पीड़न की शिकायत दर्ज कराई गई है। फिलहाल पुलिस मामले की जांच कर रही है।
महाराष्ट्र भिवंडी हादसा, 20 घंटे बाद मलबे से जिंदा बाहर निकला शख्स
महाराष्ट्र के ठाणे जिले के भिवंडी में हुए हादसे में एक व्यक्ति को 20 घंटे बाद मलबे से जिंदा निकाला गया है। बता दें शनिवार को एक तीन मंजिला गोदाम ढहने से वहां काम करने वाले काफी लोग फंस गए थे। इस हादसे में 3 लोगों की मौत भी हो गई। अब तक 12 लोगों को बचा लिया गया है। इनमें 10 घायल हैं। पढ़ें पूरी खबर...
गहलोत को रावण कहने पर केंद्रीय मंत्री गजेंद्र शेखावत के खिलाफ FIR दर्ज
केंद्रीय जल शक्ति मंत्री गजेंद्र सिंह शेखावत के खिलाफ राजस्थान के चित्तौड़गढ़ में एक FIR दर्ज हुई है। शेखावत ने हाल में एक रैली में मुख्यमंत्री अशोक गहलोत को रावण कह दिया था। जिसके बाद शनिवार को कांग्रेस नेता और पूर्व विधायक सुरेंद्र सिंह जडावत ने पुलिस में शिकायत कर एफआईआर दर्ज करवाई। पढ़ें पूरी खबर...
जम्मू-कश्मीर में रविवार सुबह आया 4.1 की तीव्रता का भूकंप
​​​​​जम्मू-कश्मीर में रविवार को भूकंप के झटके लगे। ये भूकंप सुबह 5:15 बजे आया और रिक्टर पैमाने पर इसकी तीव्रता 4.1 थी। हालांकि किसी तरह के जान-माल की नुकसान की खबर नहीं आई है। इस बात की जानकारी राष्ट्रीय भूकंप विज्ञान केंद्र ने दी।
खराब मौसम के चलते चारधाम यात्रा पर रोक लगा दी गई
केदारनाथ और बद्रीनाथ में खराब मौसम के चलते चारधाम यात्रा रोक दी गई है। श्रीनगर पुलिस ने कहा कि श्रीनगर में ठहरने के पुख्ता इंतजाम हैं, यात्रियों को किसी तरह की परेशानी नहीं होगी। यात्रियों से अपील की गई है कि मौसम ठीक होते ही यात्री शुरू कर दें। पढ़ें पूरी खबर...
दिल्ली में घर में लगी आग, महिला की मौत; दो बेटियां झुलसी
नार्थ दिल्ली के सिविल लाइंस इलाके में एक घर में लगी आग की वजह से एक महिला की मौत हो गई, वहीं, उसकी दो नाबालिग बेटियां घायल हो गईं। दोनों बच्चियों को इलाज के लिए एलएनजेपी हॉस्पिटल में भर्ती कराया गया है। मृत महिला की पहचान आरती (28) के तौर पर हुई। पुलिस ने उसका शव पोस्टमार्टम के लिए मॉर्चरी भिजवा दिया है।
पुलिस ने बताया शनिवार को ओल्ड चंद्रावल मजनू का टीला एरिया स्थित घर में आग की सूचना मिली। घटना में आरती नामक महिला की मौत हो गई, जबकि उसकी बारह और छह साल की बेटियां झुलस गईं। दोनों का अस्पताल में इलाज चल रहा है। क्राइम टीम ने मौके पर आकर जांच पड़ताल की। घर में आग कैसे लगी यह अभी पूरी तरह से क्लीयर नहीं। मामले में पुलिस की जांच जारी है।
आप विधायक अब्दुल रहमान सरकारी स्कूल की प्रिंसिपल को डराने-धमकाने के मामले में दोषी करार, पत्नी पर भी साबित हुआ आरोप
दिल्ली की राउज एवेन्यू कोर्ट ने आप विधायक अब्दुल रहमान को डराने-धमकाने के एक मामले में दोषी ठहराया है। कोर्ट ने रहमान और उनकी पत्नी आस्मा को 2009 में एक सरकारी स्कूल की प्रिंसिपल को डराने-धमकाने और उनके साथ मारपीट करने का दोषी ठहराया है। मामले में अगली सुनवाई 3 मई को होगी।